Biografie beantwoord vrae oor Jonker | Netwerk24
Biografie beantwoord vrae oor Jonker
“Die feite maak die mens en die mens maak die kuns,” is Anna Jonker se siening.
“Toe my pa by
Die Burger gewerk het,” vertel Anna, “was daar ’n motorongeluk. Die man se skedel was gebreek, sy brein het op die sypaadjie gelê. En my pa het daarin gaan trap. Moenie vir my vra of dit waar is nie, dis ’n storie wat ek gehoor het.”
Anna se verklaring vir haar pa se optrede is: “Wreedheid. My mother had a court order issued – she left him because of that. Maar dit het hy eintlik net gebruik as jy vir hom bang was, as hy in jou oë sien jy is bang, dan skop hy jou.”
Ingrid in die grootmenswêreld
Aan die begin van 1952 betree Ingrid die grootmenswêreld, vir haar ’n veeleisende aanpassing. Haar vroeë kinderjare is te diep gewortel in vryheid, die oop natuur, onbeperk deur tyd of roetine, ’n wêreld van ontdekking, verbeelding en versies skryf . . .
Op 1 Desember word Ingrid se droom van ’n eie baba bewaarheid. In die Booth-gedenkhospitaal in Vredehoek skenk sy die lewe aan ’n dogtertjie, Simone. Dit is ’n seldsame geboorte, sonder pyn.